AQShda respublikachilar Hillari Klintonga qarshi kampaniya boshladi

AQShda respublikachilar yaqinda prezidentlikka nomzodini qo‘yishini e’lon qilgan Hillari Klintonga qarshi kampaniya boshladi, deya xabar bermoqda “Exo Moskvi”.

Partiya saytida “Klintonni to‘xtatish” degan yozuv paydo bo‘ldi. Respublikachilardan ehtimoliy nomzodlar Hillari Klinton bugungi kunda Barak Obama olib borayotgan muvaffaqiyatsiz tashqi siyosatning arxitektori bo‘lganini yozmoqda.
AQSh sobiq davlat kotibining qarori butun dunyo bo‘ylab faol ravishda izohlanmoqda. Rossiya prezidenti matbuot kotibi Dmitriy Peskov so‘zlariga ko‘ra, Hillari Klintonning prezidentlik to‘g‘risidagi niyatlari — AQShning ichki ishlari. Kremlda pand-nasihat bilan shug‘ullanishmaydi.
Avvalroq Hillari Klinton AQSh prezidentligiga nomzodini qo‘yishini ma’lum qilgan edi. “Amerikaga qahramonlar kerak, va men ana shunday qahramon bo‘lmoqchiman”, — dedi Hillari Klinton.